Place visited by 382 members. Recently by: jamesmforrest, PinkyFloyd, NickDown, ilenia, padstowe, GoldCircle, marcellawalking, twilawalking, Aidy, annieipa, Podgemus, JimMc, PeakPaul, Xiom5724, windy Onderwys begroting onder soeklig | Die Vryburger
Die Departement van basiese onderwys kry hierdie finansiële jaar die grootste enkele gedeelte van die begrotingskoek naamlik R177,6 miljard.
In sy begrotingstoedeling vir die Onderwys, beplan min. Pravin Gordhan die toekenning van 13 500 “Funza Lushaka-beurse” vir onderwysstudente. Siende dat hierdie beursskema verlede jaar slegs 3 950 onderwysers opgelewer het, blyk dit nog een van die A.N.C.-Regering se mislukkings te wees aangesien die opleiding van Onderwysers een van die department se belangrikste doelwitte is.
Gedurende die mediumtermynbegroting is reeds meer as R8 miljard goedgekeur en uit hierdie begroting moet meer as ‘n duisend skole van lopende water voorsien word, meer as 500 skole moet herstel word en 160 skole moet vervang word. Dit is duidelik dat die verbetering van infrastruktuur by skole ernstige aandag verdien.
Die geloof dat dit makliker is om ‘n struktuur van die grond af op te bou teenoor ‘n poging om iets wat uitmekaar val, sodanig te lap dat dit so goed as nuut is, maak sin.
Die Departement van Basiese Onderwys sit met die volgende probleme:
Die noodsaaklikheid om genoeg onderwysers op te lei ( behoorlik op te lei );
Die infrastruktuur by bestaande skole moet na behore in stand gehou en selfs uitgebrei word;
Genoeg nuwe skole moet gebou word om in die stygende aanvraag te voldoen;
Die kwaliteit van onderrig moet by al die skole op die selfde standaard gebring word;
Sommige provinsies se vermoë om betyds alle nodige materiaal vir onderrig doeleindes te lewer, bly steeds ‘n probleem.
In ‘n terugblik na die jare sedert 1994, kan gesê word dat die regering verantwoordelik is vir sy eie patetiese vertoning, dat hy sy eie kinders vir die “wolwe” gooi.
Tydens die sogenaamde ”struggle”, was die gewilde slagspreuk “liberation before education” en tans blyk dit dat elkeen sorg vir hom- of haarself. Die agterstand in die daarstelling van swak geriewe en nog swakker onderwysers, word telkens na verwys as die nalatenskap van Apartheid. Hoe lank gaan daar nog voortgegaan word met die persepsie dat die Blanke ook vir die anderskleurige leerlinge moes voorsiening gemaak het ? Is elke bevolkingsgroep nie van meet af aan verantwoordelik vir sy eie kinders nie?
One thought on “Onderwys begroting onder soeklig”
Joffre Papenfus March 4, 2014 at 12:42 pm
Onderwys is een van die terreine waar die regering klaaglik misluk het, steeds misluk en in die toekoms sal misluk.
Die enigste antwoord is, myns insiens, CVO skole, wat sowel gehalte onderrig bied as waarde-gebasseerde opvoeding.
Ten opsigte van die koste en die begroting, was my voorstel (waarop geen antwoord ontvang is, of sal word nie) dat elke ouer ‘n belastingkrediet behoort te ontvang, vir werklike onkoste to bv. R 1 500 per kind per maand, op voorwaarde dat die ouer bewys kan lewer dat die kind skoolgaande is en wel skool bywoon.
Dit bied ouers die keuse en behandel elke kind in die land gelyk!
Die balans van die staat se begroting moet steeds alle skole subsidieer soos nou, steeds sodat almal gelyk behandel kan word, maar dit sal op die langer termyn noodwendig veroorsaak dat swak skole doodloop.
‘n Ander voorstel, aangesien die staat en politici dink hulle doen hulle werk, is dat elke politikus (veral die sg. opposisie) se eie kinders en kleinkinders verplig moet word om staatskole by te woon.
EERS WANNEER HULLE VOEL, SAL HULLE LEER!